Anna Paquin

Anna Helene Paquin (født 24. juli 1982 i Winnipeg i Manitoba i Canada) er en canadiskfødt newzealandsk skuespiller.

Biografi 
Paquin ble født i Canada av to lærere, og flyttet til New Zealand da hun var fire år gammel. Hennes første opptreden på filmlerretet var i 1993 i filmen Piano, en film som fikk veldig gode kritikker, og gjorde at Paquin vant en Oscar for beste kvinnelige birolle i en alder av elleve, den nest yngste Oscar-vinneren i historien (nest etter Tatum O'Neal).

Mens hun bodde i New Zealand gikk hun på Hutt Intermediate School fra 1994–95, før hun begynte på videregående i Wellington. Hun ble uteksaminert fra high school i Los Angeles, der hun hadde flyttet med sin mor etter foreldrenes skilsmisse. Hun hadde flere roller i diverse filmer i Los Angeles, og begynte såvidt på Columbia University, før hun sluttet etter ett år for å fokusere på skuespillerkarrieren. 
 
Hun fikk på nytt verdensomspennende anerkjennelse etter rollen som Rogue i filmsuksessen X-Men i 2000, oppfølgeren X-Men 2 i 2003, samt i den tredje filmen X-Men: The Last Stand i 2006. Sommeren 2006 fullførte hun innspillingen av filmen Blue State, en film hun også var produsent for. Hun spilte hovedrollen Sookie Stackhouse i den prisvinnende HBO-dramaserien True Blood.

Filmografi

Priser

Vunnet 
 2009 – Golden Globe Award – Beste kvinnelige rolle for True Blood
 1994 – Oscar – Beste kvinnelige birolle for Piano.
 1993 – LAFCA Award – Beste kvinnelige birolle for Piano.

Nominert 
 2001 – MTV Movie Award – Beste lag på skjermen for X-Men, delt med Halle Berry, Hugh Jackman og James Marsden.
 2001 – Saturn Award – Beste opptreden av en yngre skuespiller for X-Men.
 2001 – Blockbuster Entertainment Award – Favorittskuespillerinne – Science Fiction for X-Men.
 1994 – Golden Globe – Beste kvinnelige birolle – for Piano.

Referanser

Eksterne lenker   
 
 
 
 Vinnertalen da Paquin mottok Oscar for Piano

Paquin, Anna
Paquin, Anna
Personer fra Winnipeg